་ཏ་དེ་ཝ་རི་ཥི་དྭི་ཛཿསཏྭ་མ་གྷི་ཧི་ཏྭ་མཧཱ་ཨསྨིནྤ་ནི་ཧི་ཏོ་བྷ་ཝ། ཨགྣེ་ཡེ་ཨེ་ཧྱེ་ཧི། ཛཿཧཱུཾ་བཾ་ཧོཿཞེས་བརྗོད་པའམ། བསྡུ་ན། ཨོཾ་ཨགྣེ་ཡེ་ཨེ་ཧྱེ་ཧི། ཞེས་པས་སྤྱན་དྲངས། ཐབ་ཀྱི་ཁ་ཁྱེར་གྱི་ཀུ་ཤའི་གདན་ལ་བཞུགས་པར་གྱུར། ཁཎྜ་རོ་ཧི་དང་བསང་ཆུས་བགེགས་བསྐྲད། སྤྲོ་ན། ཆུ་བཞི་འབུལ། ཛཿཧཱུཾ་བཾ་ཧོཿདམ་ཚིག་པ་དང་ཡེ་ཤེས་པ་གཉིས་སུ་མེད་པར་གྱུར། ཨོཾ་ཨཱཿཧྲཱིཿཔྲ་ཝ་ར་སད་ཀ་རཾ་པྲོཀྵ་ཎཾ་པྲ་ཏཱིཙྪ་ཧཱུཾ་སྭཱཧཱ། ཞེས་པས་བསང་གཏོར་དང་། དེ་བཞིན་དུ་བྲོཀྵ་ཎཾ་གྱི་གནས་སུ། ཨཉྩ་མ་ཎཾ་དང་། ཨརྒྷཾ་དང་། པཱདྱཾ་ཞེས་པ་འཇུག་སྟེ། ཞལ་བསིལ། མཆོད་ཡོན། ཞབས་བསིལ་རྣམས་སོ་སོའི་ཕྱག་རྒྱ་དང་བཅས་ཏེ་དབུལ། ཨོཾ་ཨགྣེ་ཡེ། ཨཱ་དཱི་བྱ། ཨཱ་དཱི་བྱ། ཨཱ་བི་ཤ། ཨཱ་བི་ཤ། མཧཱ་ཤྲཱི་ཡ། ཧ་བྱ་ཀ་བྱ། བ་ཧ་ན་ཡེ། པུཥྤེ་པྲ་ཏཱིཙྪ་ཧཱུཾ་སྭཱཧཱ། ཞེས་པས་མེ་ཏོག་དང་། པུཥྤེའི་གནས་སུ། དྷུ་པེ། ཨ་ལོ་ཀེ། གནྡྷེ། ནཻ་ཝི་དྱ། ཤཔྟ་བཅུག་པས་ཉེར་སྤྱོད་རོལ་མོ་དང་བཅས་པ་དབུལ། སྔགས་དེ་ཉིད་ལ། ཨོཾ་ཨཱཿཧཱུཾ་བཏགས་ལ་ནང་མཆོད་དབུལ། འཇིག་རྟེན་དབང་ཕྱུག་ཚངས་པ་མགོན་གྱི་སྲས། ། མེ་ལྷའི་རྒྱལ་པོ་ཊཀྐིས་དབང་བསྐུར་བ། ། ཤེས་རབ་མཆོག་གིས་ཉོན་མོངས་ཐམས་ཅད་བསྲེག། འཇིགས་བྱེད་མེ་ལྷ་ཉིད་ལ་རྣམ་པར་འདུད། ། ཅེས་བསྟོད། རྒྱས་པར་སྤྲོ་ན། ཚངས་པ་འཇིག་རྟེན་མགོན་གྱི་སྲས། ། ཞེས་པ་ནས། དེ་བས་བསྟོད་དེ་ཕྱག་ཀྱང་འཚལ། ། ཞེས་པའི་བར་གཞན་ནས་འབྱུང་བ་ལྟར་བསྟོད། མེ་ལྷའི་དམ་ཚིག་གི་ཕྱག་རྒྱ་དང་བཅས། ཨོཾ་བཛྲ་ཨ་ན་ལ་མཧཱ་བྷུ་ཏ་ཛྭ་ལ་ཛྭ་ལ་ཡ། སརྦ་བྷསྨི་ཀུ་རུ། སརྦ་དུཥྚཾ་ཧཱུཾ་ཕཊ། ཏྲི་ཤྱ་ཛཿཧཱུཾ་བཾ་ཧོཿས་མ་ཡ་སྟྭཾ། ས་མ་ཡ་ཧཾ། ཞེས་ལན་གསུམ་གྱིས་དམ་ཚིག་བསྒྲགས། དེ་ནས། མེ་ལྷའི་ལྗགས་རྡོ་རྗེའི་རྣམ་པ་ཅན་དཀར་པོ་ལ་རཾ་ཡིག་དང་། དགང་བླུགས་ཀྱི་ཁ་ལ་ཧཱུཾ་ཡིག་འོད་ཟེར་དང་བཅས་པས་མཚན་པར་གྱུར་བར་བསམ། བྱང་ཆུབ་མཆོག་གི་ཕྱག་རྒྱ་དང་བཅས་དགང་བླུགས་མར་གྱིས་བཀང་བ་བཟུང་ལ། ཨོཾ་ཨགྣེ་ཡེ་ནས། བ་ཧ་ན་ཡེ། བདག་ཅག་དཔོན་སློབ་ཡོན་མཆོད་འཁོར་དང་བཅས་པ་རྣམས་ཀྱི་ཐར་པ་དང་ཐམས་ཅད་མཁྱེན་པ་སྒྲུབ་པ་ལ་བར་དུ་གཅོད་པ་དང་། སྡོམ་པ་གསུམ་དང་འགལ་བའི་བཅས་པ་དང་རང་བཞིན་གྱི་ཁ་ན་མ་ཐོ་བ་དང་། བཀྲ་མི་ཤིས་པ་ཐམས་ཅད་དང་ཁྱད་པར་དུ་ཡང་ཆོ་ག་དང་སྔགས་ཀྱི་ཆད་ལྷག་གི་ཉེས་པ་ཐམས་ཅད་ཤིནྟཾ་ཀུ་རུ་ཡེ་སྭཱཧཱ། ཞེས་ལན་བདུན་འབུལ། སྐབས་འདིར་མེ་ལ་བགེགས་ཡོད་མེད་བཏགས་ནས་ཡོད་ན། བསང་གཏོར་དང་ཁཎྜ་རོ་ཧིས་བསངས་ཏེ། ཁཎྜ་རོ་ཧི་ལ་བགེགས་ཐམས་ཅད་ཤིནྟཾ་ཀུ་རུ་སྭཱཧཱ། བཏགས་པས་དགང་བླུག་བདུན་ཕུལ་ལ། སླར་ཡང་བསང་གཏརོ་བྱས་ནས། ཨོཾ་ཨགྣ་ཡ་ེནས། བ་ཧ་ན་ཡ་ེསྭཱཧཱ། ཞསེ་པས་དགང་བླུག་བདུན་ནམ་གསུམ་མམ་གཅགི་འབུལ་ལ། ོ། བགེགས་མེད་ན་མི་དགོས་སོ། ། དེ་ནས། ཡམ་ཤིང་རྣམས་བྱང་ཆུབ་ཀྱི་ཤིང་གི་རང་བཞིན་བདུད་རྩིར་གྱུར་པར་བསམ་ལ། ཨོཾ་ཨགྣ་ཡེ་ནས། བ་ཧ་ན་ཡེ། ཨོཾ་བོ་དྷི་པྲིཀྵ་ཡེ། བདག་ཅག་དཔོན་སློབ་ནས། ཉེས་པ་ཐམས་ཅད་དང་ཁྱད་པར་དུ་ཡང་གཟི་བརྗིད་རྒྱས་པ་ལ་བར་དུ་གཅོད་པ་ཐམས་ཅད་ཤིནྟཾ་ཀུ་རུ་ཡེ་སྭཱཧཱ། ཞེས་གྲངས་ཅི་ལྟར་རིགས་པ་འབུལ། དེ་བཞིན་དུ་མར་ཁུ་ལ་མེ་ལྷའི་སྔགས་ཀྱི་མཐར། ཨོཾ་ཨགྣ་ཡེ། བདག་ཅག་དཔོན་སློབ་྾འབྱོར་པ་རྒྱས་པ་ལ་྾ཏིལ་ལ། དེ་བཞིན་དུ། ཨོཾ་སརྦ་པཱ་བཾ་ད་ཧ་ན་བཛྲ་ཡེ། སྡིག་པ་ཐམས་ཅད་ཤིནྟཾ་ཀུ་རུ་྾དུར་བ་ལ། ཨོཾ་བཛྲ་ཨ་ཡུ་ཥེ། ཚེ་རྒྱས་པ་ལ་྾འབྲས་ལ། ཨོཾ་བཛྲ་པུཥྚཱ་ཡེ། བསོད་ནམས་རྒྱས་པ་ལ་྾ཞོ་ཟན་ལ། ཨོཾ་སརྦ་སཾ་བཱ་དེ། བདེ་བ་མཆོག་ལ་བར་དུ་གཅོད་པ་྾ཀུ་ཤ་ལ། ཨོཾ་ཨ་བྲ་ཏི་ཧ་ཏ་བཛྲཡེ་བསྲུང་བ་མཆོག་ལ་བར་དུ་྾ཡུངས་ཀར་ལ། ཨོཾ་སརྦ་ཨརྠ་སིདྡྷ་ཡེ། བགེགས་ཐམས་ཅད་྾སོ་བ་ལ། ཨོཾ་བཛྲ་བི་ཛ་ཡ། ནོར་དང་འབྲུ་རྒྱས་པ་ལ྾ནས་ལ། ཨོཾ་མཧཱ་བེ་ག་ཡ། མྱུར་བའི་ཤུགས་ཕུན་སུམ་ཚོགས་པ་ལ྾སྲན་མ་ལ། ཨོཾ་མཧཱ་བཱ་ལ་ཡ། སྟོབས་རྒྱས་པ་ལ྾གྲོ་ལ། ཨོཾ་བཛྲ་གྷསྨ་རི། བདག་ཅག་དཔོན་སློབ་྾ནད་ཐམས་ཅད་ཤིནྟཾ་ཀུ་རུ་ཡེ་སྭཱཧཱ། ཞེས་སྦྱོར། ཡང་བ་ཧ་ན་ཡའི་མཇུག་ཏུ། ཨོཾ་མ་དཱ་ན་པཉྩ་ཨ་མྲྀ་ཏ་ཨཱཿཧཱུཾ། བདག་ཅག་དཔོན་སློབ་ནས། བཀྲ་མི་ཤིས་པ་ཐམས་ཅད་དང་། ཁྱད་པར་དུ་ཡང་མཆོག་གི་དངོས་གྲུབ་སྒྲུབ་པ་ལ་བར་དུ་གཅོད་པ་ཐམས་ཅད་ཤིནྟཾ་ཀུ་རུ་ཡེ་སྭཱཧཱ། ཞེས་སྦྱར་བས་ཆང་དང་། ཨོཾ་བཱ་ལ་པཉྩ་ཨ་མྲྀ་ཏ་ཨཱཿཧཱུཾ། ཞེས་དང་སྤེལ་ཚིག་དེ་སྦྱར་བས་བ་ལང་གི་ཤ་དུམ་འབུལ་བར་འདི་པའི་བླ་མ་གོང་མ་རྣམས་བཞེད་དོ། ། ཞི་བའི་རྫས་ཁྱད་པར་བ་གཞན་མེ་ལྷའི་སྔགས་ལ་སྤེལ་ཚིག་བཏགས་པས་འབུལ་ལོ། ། དེ་ནས་སྔར་བཞིན་ཞལ་བསིལ་དང་བསང་གཏོར་འབུལ། གཉིས་པ་ཡེ་ཤེས་པའི་མེ་ལྷ་མཆོད་པ་ནི། གོང་དུ་བཤད་པ་བཞིན་མཆོད་པ་བྱིན་རླབས་དང་། རྫས་སྦྱོང་བ་རྣམས་བྱས་ཏེ། མེ་ལྷའི་ཐུགས་ཀར་མེ་གྲུ་གསུམ་འབར་བའི་དབུས་སུ་ཨེ་ཨེ་ལས་ཆོས་འབྱུང་གྲུ་གསུམ་ཉིས་བརྩེགས་ཀྱི་ནང་དུ་ཟླ་བའི་དཀྱིལ་འཁོར་གྱི་དབུས་སུ་བཾ་ཡིག་གི་མཐར་སྔགས་ཕྲེང་ཁ་དོག་དམར་པོས་གཡོན་སྐོར་དུ་བསྐོར་བ་ལས་འོད་ཟེར་འཕྲོས། འཕགས་པ་མཆོད། སེམས་ཅན་གྱི་དོན་བྱས་སླར་འདུས་ཟླ་བ་སྔགས་ཕྲེང་བཾ་ཡིག་རྣམས་གཅིག་ཏུ་འདྲེས་པ་ལས་རྗེ་བཙུན་རྡོ་རྗེ་རྣལ་འབྱོར་མའི་སྐུར་གྱུར་པ་ནི། པདྨ་དང་ཉི་མའི་གདན་ལ་ཞེས་པ་ནས། ཡེ་ཤེས་ཀྱི་མེ་འབར་བའི་དབུས་ན་བཞུགས་པའི་སྐུ་ལས་འོད་ཟེར་དཀར་པོའི་ཚོགས་འཕྲོ་བར་གྱུར། ཅེས་པའི་བར་བསྐྱེད། ཕཻཾ། རང་གི་ཐུགས་ཀའི་བཾ་ཡིག་ལས་འོད་ཟེར་འཕྲོས། ནས། ཡོ་ག་ཤུདྡྷོ྅ཧཾ། དེའི་གནས་རྣམས་སུ་ཞེས་པ་ནས།  ཙནྜི་ཀའི་ངོ་བོ་རྣམས་ཀྱིས་མཚན་པར་གྱུར། སླར་ཡང་རང་གི་ཐུགས་ཀ་ནས་འོད་ཟེར་འཕྲོས་རང་བཞིན་གྱི་གནས་ནས་དབང་གི་ལྷ་ཞེས་པ་ནས། རྣམ་པར་སྣང་མཛད་ཀྱིས་དབུ་བརྒྱན་པར་གྱུར། སླར་ཡང་རང་གི་ཐུགས་ཀ་ནས་འོད་ཟེར་འཕྲོས། རྩ་བའི་བླ་མ་རྗེ་བཙུན་རྡོ་རྗེ་ཆོས་ཀྱི་རྣམ་པ་ཅན་ལ་ཞེས་པ་ནས། མཆོད་པའི་ཡུལ་དུ་མདུན་གྱི་ནམ་མཁར་ཨོཾ་བཛྲ་ས་མ་ཛཿཞེས་པའི་བར་རྣམས་དཀྱིལ་ཆོག་ནས་འབྱུང་བ་ལྟར་བྱ། རང་གི་ཐུགས་ཀའི་བཾ་ལས་བྱུང་བའི་ལྷ་མོ་རྣམས་ཀྱིས་མཆོད་པར་གྱུར། ཨོཾ་ཨཱཿཧྲཱིཿཞེས་སོགས་ཀྱིས་ཆུ་བཞི་དང་། ཨོཾ་སརྦ་ཏ་ཐཱ་ག་ཏ་སརྦ་བི་ར་ཡོ་གི་ནི་ས་པ་རི་ཝཱ་ར་པུཥྤེ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཨཱཿཧཱུཾ། ཞེས་སོགས་ཉེར་སྤྱོད་རོལ་མོ་དང་། ཨོཾ་བཛྲ་བི་ནི་ཧཱུཾ་ཧཱུཾ་ཕཊ། ཅེས་སོགས་རིག་མ་བཅུ་དྲུག་གིས་མཆོད། སྤྲོ་ན། དག་ཅིང་དྲི་མེད་ཅེས་སོགས་དང་། ཏིང་འཛིན་པིར་ལེགས་མ་སོགས་ཚིགས་བཅད་དང་བཅས་པ་བྱ། ཨོཾ་གསུམ་མ་ལ་འབྲུ་གསུམ་བཏགས་པས་ནང་མཆོད་འབུལ། རྒྱ་སྐད་དམ་བོད་སྐད་ཀྱི་རྐང་བརྒྱད་དང་། དཔལ་ལྡན་རྡོ་རྗེ་མཁའ་འགྲོ་མ། ། ཞེས་སོགས་ཀྱིས་བསྟོད། ལྷའི་ལྗགས་རྡོ་རྗེའི་རྣམ་པ་ཅན་དཀར་པོ་ལ་ཧཱུཾ་ཡིག་གིས་མཚན་པར་གྱུར་པར་བསམ་ལ། ཨོཾ་གསུམ་མའི་རྗེས་སུ་སྔར་གྱི་སྤེལ་ཚིག་བཏགས་པ་བདུན་གྱིས་དགང་བླུག་གསུམ་མམ་བདུན་ཕུལ། ཡམ་ཤིང་རྣམས་བྱང་ཆུབ་ཀྱི་ཤིང་གི་རང་བཞིན་བདུད་རྩིར་གྱུར་པར་བསམ་ལ། ཨོཾ་ཨོཾ་ཨོཾ་ནས། ཕཊ་སྭཱཧཱ། ཨོཾ་བོ་དྷི་པྲིཀྵ་ཡེ། བདག་ཅག་དཔོན་སློབ་ཞེས་སོགས་སྔར་གྱི་སྤེལ་ཚིག་སྦྱར། རིམ་པ་དེས་རྫས་ཆེན་བཅུ་གཉིས་དང་ཆང་དང་བ་ལང་གི་ཤ་ལ་ཡང་རིགས་འགྲེ། རྫས་རེ་རེ་ནས་མང་པོ་འབུལ་བའི་ཚེ་གྲུབ་ན་ལྷའི་སྔགས་དང་། རྫས་སྔགས་དང་། སྤེལ་ཚིག་གསུམ་ཀ་སྦྱར་བ་རེ་རེ་དང་བསྲེག་རྫས་རེ་མཉམ་དུ་འབུལ། དེ་ལྟར་མ་གྲུབ་ན་བསྲེག་རྫས་དང་པོ་ལ་གསུམ་ཀ་སྦྱར། དེ་མན་ཆད་ལ་ལྷའི་སྔགས་རེ་དང་སྤེལ་ཚིག་རེ་རེ་སྦྱར་ནས་འབུལ། དེ་ཡང་མ་གྲུབ་ན་བདུན་བདུན་གྱི་མཐར་ལན་རེ་སྦྱར་བ་དང་། དེ་ཡང་མ་གྲུབ་ན་ཐོག་མཐའ་གཉིས་སུ་ལྷའི་སྔགས་བསྲེག་རྫས་ཀྱི་སྔགས་སྤེལ་ཚིག་གསུམ་ཀ་སྦྱར་བ་རེ་དང་། གཞན་རྣམས་ལྷའི་སྔགས་དང་བསྲེག་རྫས་རེ་དུས་མཚུངས་སུ་བྱས་ནས་འབུལ། ཞི་བའི་རྫས་ཁྱད་པར་བ་ལ། རྫས་སྔགས་གཞན་མེད་པས་ལྷའི་སྔགས་ཀྱིས་འབུལ། ཡམ་ཤིང་དང་མར་ཁུ་གཙོ་བོ་ཡིན་པས་འབུལ་ཐེབས་རེ་ལ་སྦྱིན་སྲེག་རེའི་གྲངས་སུ་བརྩི་བ་ཡིན། ཁ་སྐོང་གི་སྐབས་འདིར་ཏིལ་མང་དུ་ཕུལ་ན་ལེགས་ཤིང་། དེ་ཡང་འདི་པའི་བླ་མ་གོང་མ་རྣམས་ཀྱིས་བཟླས་པའི་བཅུ་ཆའི་གྲངས་ཀྱིས་འབུལ་བར་བཞེད་དེ། དཔེར་ན། བསྙེན་པ་འབུམ་ཕྲག་གཅིག་ལ་ཏིལ་ཁྲི་ཕྲག་གཅིག་འབུལ་བ་ལྟ་བུ་སྟེ། དེ་ལ་བཅུ་ཆའི་སྦྱིན་སྲེག་གི་ཐ་སྙད་ཀྱང་མཛད་དོ། ། དེ་ལྟར་གྲུབ་ན་ཤིན་ཏུ་ལེགས་མོད། འོན་ཀྱང་ཏིལ་བཅུ་ཆའི་གྲངས་ངེས་བཟུང་དུ་མི་དགོས་སམ་སྙམ་སྟེ་རྒྱུ་མཚན་ཞིབ་པར་གཞན་དུ་འཆད་དོ། ། ལྷ་རྣམས་ཀྱི་ཐུགས་ཀ་ནས་སྤྲོས་པའི་སངས་རྒྱས་རྣམས་ཀྱིས་བུམ་པ་དཀར་པོ་བདུད་རྩི་དཀར་པོས་གང་བ་ཐོགས་ནས་རང་ཉིད་དམ་བསྒྲུབ་བྱ་ཟླ་བའི་དཀྱིལ་འཁོར་ལ་གནས་པ་ལ་ཁྲུས་བྱས་པས་སྡིག་སྒྲིབ་དང་ནད་གདོན་ལ་སོགས་པ་ཐམས་ཅད་དག་ནས་ལུས་ཤེལ་ལྟར་གྱུར་པར་བསམ། ཨོཾ་གསུམ་མས་མར་ཁུ་དགང་བླུག་གསུམ་མམ་བདུན་དང་། སྔགས་དེས་མཆོད་ཡོན་ཀྱང་ཕུལ། པྲོཀྵ་ཎཾ་གྱིས་བསངས་གཏོར་དང་། ཨཉྩ་མ་ཎཾ་གྱིས་ཞལ་བསིལ། ཨོཾ་བཛྲ་ཝ་ས་སྱ་སྭཱཧཱས་གོས་ཟུང་། ཨོཾ་བཛྲ་ཏཾ་བུ་ལ་ཡེ་སྭཱཧཱས་སོ་རྩི་འབུལ། ཉེར་སྤྱོད། རིག་མ་བཅུ་དྲུག། ནང་མཆོད། རྐང་བརྒྱད་ཀྱི་བསྟོད་པ་དང་བཅས་པ་བྱ། གཏོར་མ་འབུལ་འདོད་ན། བྱིན་གྱིས་བརླབས་ཏེ་འབུལ་བ་དང་མཆོད་བསྟོད་སོགས་སྒྲུབ་ཐབས་ལྟར་བྱ། ཨོཾ་པྲ་ན་མ་མི་སརྦ་ཏ་ཐཱ་ག་ཏན་གྱིས་ཕྱག་བྱ། ཨོཾ་ཨཱཿཧྲཱིཿསོགས་ཀྱིས་མཆོད་ཡོན། གང་ཡང་བདག་བློ་ཞེས་སོགས་དང་། མ་རྙེད་ཡོངས་སུ་ཞེས་སོགས་ཀྱིས་བཟོད་གསོལ། མཁའ་སྤྱོད་ཞལ་བཟང་ལྟ་བའི་སྨོན་ལམ་དང་། བཅོམ་ལྡན་འདས་རྗེ་བཙུན་རྡོ་རྗེ་རྣལ་འབྱོར་མས་བདག་ཅག་དཔོན་སློབ་འཁོར་དང་བཅས་པའི་ཚེ་རབས་འཁོར་བ་ཐོག་མ་མེད་པ་ནས་བསགས་པའི་སྡིག་སྒྲིབ་དང་། ནད་གདོན་བར་ཆད་ལ་སོགས་པ་འགལ་རྐྱེན་མི་མཐུན་པའི་ཕྱོགས་ཐམས་ཅད་ཉེ་བར་ཞི་ཞིང་། ཚེ་དང་བསོད་ནམས་དཔལ་འབྱོར་ལུང་རྟོགས་ཀྱི་ཡོན་ཏན་ལ་སོགས་པ་གོང་ནས་གོང་དུ་འཕེལ་བ་དང་། ཁྱད་པར་དུ་ཡང་ཐུན་མོང་དང་ཐུན་མོང་མ་ཡིན་པའི་ལམ་གྱི་རིམ་པ་མཐའ་དག་རྒྱུད་ལ་སྐྱེས་ནས་མྱུར་བ་མྱུར་བར་རྗེ་བཙུན་རྡོ་རྗེ་རྣལ་འབྱོར་མའི་གོ་འཕང་ཐོབ་པར་བྱིན་གྱིས་བརླབ་ཏུ་གསོལ། ཞེས་པ་ལྟ་བུས་འདོད་དོན་ལ་གསོལ་བ་བཏབ། ཨོཾ་བཛྲ་སཏྭ་ཨཱཿལན་མང་དུ་བརྗོད་དེ། ཧེ་རུ་ཀའི་ཡིག་བརྒྱ་བཟླས། ཨོཾ་ཁྱེད་ཀྱིས་སེམས་ཅན་དོན་ཀུན་མཛད། ནས། འབྱོན་པར་མཛད་དུ་གསོལ། ཨོཾ་བཛྲ་མུཿཡེ་ཤེས་པ་རྣམས་རང་བཞིན་གྱི་གནས་སུ་གཤེགས། དམ་ཚིག་པ་རྣམས་བདག་ཉིད་ལ་ཐིམ་པར་གྱུར་པར་བསམ། གསུམ་པ་ནི། ཐབ་ཀྱི་འཇིག་རྟེན་པའི་མེ་ལྷ་ལ། ཉེར་སྤྱོད། ནང་མཆོད། བསང་གཏོར། ཞལ་བསིལ། སོ་རྩི། གོས་རྣམས་འབུལ། ཡམ་ཤིང་སོགས་རྫས་ལྷག་མ་རྣམས་སྔར་གྱི་འཇིག་རྟེན་པའི་མེ་ལྷའི་སྐབས་ལྟར་ཕུལ་བའི་མཐར། འཇིག་རྟེན་དབང་ཕྱུག་སོགས་ཤླཽ་ཀ་གཅིག་གིས་བསྟོད། ཞལ་བསིལ། བསང་གཏོར། ཉེར་སྤྱོད་རོལ་མོ་དང་བཅས་པས་མཆོད། གཏོར་མ་སྒྲུབ་ཐབས་ལྟར་བྱིན་གྱིས་བརླབ་ལ། མེ་ལྷའི་སྔགས་ལ་ཨ་ཀཱ་རོ་བཏགས་པས་ཕུལ། ཉེར་སྤྱོད་རོལ་མོས་མཆོད། མེ་སྟེ་བསྲེག་བྱ་ཟ་བའི་ལྷ། ། དྲང་སྲོང་རྒྱལ་པོ་གདོན་གྱི་བདག། ཤར་ལྷོ་མེ་ལྷའི་ཚོགས་བཅས་ལ། ། མཆོད་ཅིང་བསྟོད་དེ་ཕྱག་ཀྱང་འཚལ། ། མཆོད་སྦྱིན་གཏོར་མ་འདི་བསྣོམས་ལ། ། ཞེས་པ་ནས། ཡིད་ལ་འདོད་པ་ཀུན་འགྲུབ་ཤོག། ཨོཾ་ཨཱཿཧྲཱིཿནས། ཨརྒྷཾ་གྱིས་མཆོད་ཡོན་ཕུལ། གང་ཡང་བདག་བློ་ནས་བཟོད་མཛད་རིགས། ཨོཾ་བཛྲ་སཏྭ་ཨཱཿརང་གི་དོན་དང་གཞན་གྱི་དོན། ། སྒྲུབ་བྱེད་བསྲེག་བྱ་ཟ་བ་གཤེགས། ། ཇི་བཞིན་དུས་སུ་ཚུར་སྤྱོན་ཅིང་། ། བདག་གི་འདོད་པ་ཐམས་ཅད་སྒྲུབས། ། ཨོཾ་མུཿམེ་ལྷ་ཡེ་ཤེས་པ་རང་བཞིན་གྱི་གནས་སུ་གཤེགས། ། དམ་ཚིག་པ་མེ་འབར་བའི་རྣམ་པར་གྱུར་པར་བསམ། རང་གི་གནས་རྣམས་སུ་ཟླ་བའི་དཀྱིལ་འཁོར་གྱི་སྟེང་དུ་ལྟེ་བར་ཨོཾ་བཾ་དམར་པོ་ཞེས་པ་ནས། ཙཎྜི་ཀའི་ངོ་བོ་རྣམས་ཀྱིས་མཚན་པར་གྱུར། སུམྦྷ་ནི་བརྗོད་ཅིང་བསྲུང་བ་བྱ། ཕུན་ཚོགས་དགེ་ལེགས་མ་སོགས་ཀྱིས་ཤིས་པ་བརྗོད། གསུམ་པ་རྗེས་གྱི་བྱ་བ་ནི། འོ་ཐུག་སྒྲུབ་ཚུལ་སྤྱི་དང་འདྲ་བ་ལ་སྔགས་ཨོཾ་གསུམ་མ་བཟླ་བ་ཉིད་དོ། ། ཞིབ་པར་སྦྱིན་སྲེག་གི་གཞུང་ཆེན་མོ་རྣམས་ལས་རྟོགས་པར་བྱ་དགོས་ཤིང་གཞན་དུའང་འཆད་དོ། ། ཞེས་རྗེ་བཙུན་རྡོ་རྗེ་རྣལ་འབྱོར་མ་ནཱ་རོ་མཁའ་སྤྱོད་མའི་ཞི་བའི་སྦྱིན་སྲེག་བྱ་ཚུལ་དངོས་གྲུབ་འདོད་འཇོ་ཞེས་བྱ་བ་འདི་ནི། ས་སྐྱ་པའི་བླ་མ་རྣམས་ཀྱིས་མཛད་པའི་ཡིག་ཆ་མང་པོ་འདུག་ཀྱང་། རང་རེའི་ལུགས་སྲོལ་གྱི་འགྲོས་དང་མཐུན་པ་ཞིག་བྱུང་ན་ལག་ཏུ་བླང་བདེ་བ་འདུག་པས་ཅིས་ཀྱང་ཡི་གེར་འགོད་དགོས་ཞེས་དོན་གཉེར་བ་དུ་མས་སྔ་ཕྱིར་ཡང་ཡང་བསྐུལ་བ་ལ་བརྟེན་ནས། འཇམ་མགོན་ས་སྐྱ་པ་རྗེས་འབྲང་དང་བཅས་པའི་ཡིག་ཆ་གང་ཡོད་དང་། ཁྱད་པར་དུ་གསང་ཆེན་སློབ་བཤད་པ་རྣམས་ཀྱིས་རྡོ་རྗེ་འཆང་དབང་ཕྱུག་རབ་བརྟན་གྱིས་མཛད་པའི